b'\n_START_ARTICLE_\nLittle Rock\n_START_SECTION_\nGeografia\n_START_PARAGRAPH_\nLittle Rock est\xc3\xa0 localitzada en la meitat sud del riu Arkansas, al centre d\'Arkansas. La part occidental de la ciutat est\xc3\xa0 localitzada a les faldes de les muntanyes Ouachita. Al nord, el llac Maumelle proporciona aigua potable a la ciutat._NEWLINE_El seu fus horari \xc3\xa9s el Central, (UCT-6).\n_START_SECTION_\nHist\xc3\xb2ria\n_START_PARAGRAPH_\nEl 1722, un explorador franc\xc3\xa8s anomenat Bernard de l\'Harpe va trobar una petita roca a un costat de la rivera del riu Arkansas, a la qual va anomenar La Petite Roche ("La Petita Roca", en franc\xc3\xa8s), i a prop de la qual va construir un lloc comercial._NEWLINE_El 1819 es funda Little Rock, la qual es converteix en la capital de l\'estat d\'Arkansas el 1821. El 1836, Arkansas es converteix en el 25\xc3\xa8 estat dels EUA, essent Little Rock la seva capital. En el per\xc3\xadode de la Guerra de Secessi\xc3\xb3, Little Rock es va unir al b\xc3\xa0ndol confederat._NEWLINE_El 1911 es va construir el Capitoli de l\'Estat d\'Arkansas. Es va convertir en el tercer edifici estatal de la ciutat._NEWLINE_El 1957 es van produir greus disturbis racials en un institut de Little Rock. La magnitud dels fets va ser tal, que l\'ex\xc3\xa8rcit va haver d\'intervenir per a dissoldre les revoltes._NEWLINE_El 1992 el senador per Arkansas Bill Clinton es va convertir en la primera persona d\'aquest estat en convertir-se en president dels Estats Units, qui el novembre 2004 hi inaugura la Biblioteca Presidencial William Jefferson Clinton._NEWLINE_La banda de Rock Evanescence prov\xc3\xa9 d\'aquesta ciutat.'